ગુજરાત વિધાનસભા ચૂંટણી જેમ જેમ નજીક આવી રહી છે તેમ તેમ રાજકીય પક્ષો મતદારો તેમના તરફ ઝૂકે તે માટેનું અભિયાન તેજ બનાવી રહ્યા છે. ત્યારે ભારતીય જનતા પાર્ટી દ્વારા રાજ્ય અને કેન્દ્ર સરકારે કરેલા કાર્યોને લોકો સુધી પહોંચાડવા માટે ચૂંટણી રથનું પ્રસ્થાન કરાવવામાં આવ્યું છે. આ રથને કેન્દ્રીય મંત્રી મનસુખ માંડવિયા તેમજ રાષ્ટ્રીય મહામંત્રી અનિલ જૈને અમદાવાદ મીડિયા સેન્ટર ખાતેથી કરાવ્યું હતું. કેન્દ્રીય મંત્રી મનસુખ માંડવિયાએ જણાવ્યું હતું કે આવા ૪ રથ ઉત્તર ગુજરાત, મધ્ય ગુજરાત તથા સૌરાષ્ટ્ર અને દક્ષિણ ગુજરાતમાં ફરશે. જેમાં સ્થાનિક કલાકારો સંગીત અને નૃત્યના માધ્યમ દ્વાાર પાર્ટીના વિકાસ કાર્યોનું નિદર્શન જનતા સામે કરશે.